મારાં પુણ્ય ઉદય થયાં પાછલાં રે
.

અન્ય સંસ્કરણ
મારાં પુણ્ય ઉદય થયાં પાછલાં રે,
મુને પ્રગટ મળ્યા ભગવાન રે,
સુંદરવર મારા શ્રીહરિ રે... ટેક

જેનાં દર્શન દુર્લભ દેવને રે,
મોટા મુનિવર ધરે નિત્ય ધ્યાન રે... સુંદર.. ૧

જેના શિવબ્રહ્મા પૂજે પાવલા રે,
શેષ શારદ નિગમ ગુણ ગાય રે,
એવા અખિલ ભુવનના અધિપતિ રે,
પુરુષોત્તમ પર બ્રહ્મરાય રે... સુંદર.. ૨

માયા કાળ કરમના પ્રેરખ પોતે રે,
ક્ષર-અક્ષરના આતમારામ રે,
કૃપા કરીને ભૂતળે તે પધારિયા રે, 
રવા પતિતોને પૂરણકામ રે... સુંદર.. ૩

આવ્યા પ્રગટ પ્રતાપ દેખાડવા રે,
ઉતારવા ભૂમિનો એવો ભાર રે,
રૂડા ધર્મ ધરા પર સ્થાપવા રે,
દેવા પ્રેમાનંદને સુખ અપાર રે... સુંદર.. ૪

પ્રેમાનંદ સ્વામી
ભક્તિપદ